# **J E G Y Z Ő K Ö N Y V**

**Készült**: Litér Község Önkormányzata Képviselő-testületének **2014. január 30-án 17.00 órai** kezdettel megtartott nyilvános üléséről.

**Az ülés helye:** a Községi Önkormányzat tanácsterme

**Jelen voltak:** Szedlák Attila polgármester,

Bacsa Róbert Imre képviselő,

Lukáts Gábor Ákos képviselő,

Varga János képviselő,

Varga Mihály képviselő.

###### Meghívottként jelen voltak:

## Bencze Éva jegyző

Szedlák Attila polgármester:

Tisztelettel köszöntöm a képviselő-testület tagjait, az Öböl Tv munkatársait.

Megállapítom, hogy a képviselő-testület határozatképes, a megválasztott 7 fő közül 5 jelen van.

A jegyzőkönyv vezetésére Kovács Zsuzsa köztisztviselőt, a jegyzőkönyv hitelesítésére Bacsa Róbert és Lukáts Gábor képviselő urakat kérem fel.

A napirendi pontok módosításra kerülnek, a „*14.) Beszámoló a lejárt határidejű határozatokról”* tárgyú napirendi pont levételre kerül, a következő képviselő-testületi ülésen kerül megtárgyalásra.

Van-e valakinek hozzászólása észrevétele, javaslata a napirendi pontokkal kapcsolatban?

Amennyiben nincs, kérem a képviselő-testületet, aki elfogadja a javasolt napirendet, kézfeltartással szavazzon.

*A képviselő-testület az ülés napirendjét, a napirendi javaslattal azonosan 5 igen**szavazattal elfogadta.*

#### N A P I R E N D I J A V A S L A T

Napirendi javaslatok:

1.) Balatonalmádi Szociális Társulás Társulási megállapodásának 2. számú módosítása

*Előadó: Szedlák Attila polgármester*

2.) Kelet-Balatoni Térség Önkormányzati Társulás Társulási megállapodásának módosítása

*Előadó: Szedlák Attila polgármester*

3.) Litéri Óvodai Nevelés és Bölcsődei Ellátás Társulás Társulási Megállapodás módosítása

*Előadó: Szedlák Attila polgármester*

4.) Közép-Duna Vidéke Hulladékgazdálkodási Társulás Társulási Megállapodás felülvizsgálata Várpalota Város Önkormányzata kérésére

*Előadó: Szedlák Attila polgármester*

5.) Személyes gondoskodást nyújtó feladatok ellátása

Térítési díjak

Rendelet a nappali ellátás, és házi segítségnyújtás személyi térítési díjáról

*Előadó: Szedlák Attila polgármester*

6.)Szociális és gyermekvédelmi igazgatásról és ellátásokról szóló rendeletének módosítása

*Előadó: Bencze Éva jegyző*

7.)Temetők használatának és a temetkezési tevékenységek helyi szabályozásairól szóló rendelet módosítása

*Előadó: Bencze Éva jegyző*

8.) Litéri Református Általános Iskola Bankköltség támogatása

*Előadó: Szedlák Attila polgármester*

9.) Szennyvíz közmű kiépítése Litér gazdasági övezetében

*Előadó: Szedlák Attila polgármester*

10.) Litéri szennyvíztisztító felújítása

*Előadó: Szedlák Attila polgármester*

11.) Reklámtábla elhelyezési ajánlat litéri buszvárókra

*Előadó: Szedlák Attila polgármester*

12.) Oltalomkápolna létesítésének támogatása

*Előadó: Szedlák Attila polgármester*

13.) Árajánlat Krízis Kezelési Útmutató elkészítésére

*Előadó: Szedlák Attila polgármester*

#### N a p i r e n d t á r g y a l á s a

**1.) Balatonalmádi Szociális Társulás Társulási megállapodásának 2. számú módosítása**

***Előadó: Szedlák Attila polgármester***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

A Társulási megállapodást – legkésőbb 2014. február 20-ig. - módosítani kell, mivel

dr Kovács Zoltán a Veszprém Megyei Kormányhivatal vezetője, 2013. december 30-án törvényességi felhívással élt a Balatonalmádi Szociális Társulás Társulási megállapodása 6.2., 9.7. pontja, illetve a megállapodásban szereplő „felmondás” jogintézmény ellen.

A megállapodásban rögzített 4 kötelező Társulási Tanács ülés helyett évente legalább 6 ülést kell tartani.

A felmerülő vitás kérdésekben nem a Veszprémi Törvényszék, hanem jogszabály alapján a közigazgatási és munkaügyi bíróság dönt.

A törvényességi felhívásban megfogalmazottakon túl a megállapodás belső ellenőrzésre vonatkozó 7.4. pontját is módosítani szükséges.

A jelenleg hatályos megállapodás szerint a Szociális Alapszolgáltatási Központ belső ellenőrzése a Kelet-Balatoni Térség Önkormányzati Társulása feladatellátása keretében történik.

A KBTÖT tanácsa döntése szerint az önkormányzati társulás 2014-től nem látja el a Balatonalmádi Szociális Társulás és intézménye belső ellenőrzési feladatait, ezért azt más formában – célszerűen jogszabálynak megfelelő vállalkozóval – kell ellátni.

A Társulási megállapodás 6.10. pontja szerint a társulásban részt vevő képviselő-testületek mindegyikének minősített többséggel hozott döntése szükségesa társulási megállapodás módosításához.

Balatonalmádi Város Önkormányzatának Képviselő-testülete az előterjesztést elfogadásra javasolta.

A Humán Értékek Bizottsága tárgyalta a napirendi pontot, felkérem a bizottság elnökét, ismertesse javaslatukat.

Varga János Humán Értékek Bizottság elnöke:

A Bizottság megtárgyalta a Balatonalmádi Szociális Társulás Társulási megállapodásának 2. számú módosítását, melyet elfogadásra javasolja a Képviselő-testület fele.

Varga Mihály képviselő:

Országosan végeztek célellenőrzéseket, mindenhol felülvizsgálatokat végeztek.

Szedlák Attila polgármester:

Megkérdezem a Képviselő-testületet, van-e kérdés, hozzászólás a napirendi ponttal kapcsolatosan? Amennyiben kérdés, hozzászólás nincs, kérem, kézfeltartással szavazzon, aki elfogadja a Balatonalmádi Szociális Társulás Társulási Megállapodásának 2. számú módosítását.

*A képviselő-testület 5 igen szavazattal elfogadja.*

**Litér Község Önkormányzata Képviselő-testületének**

**1/2014. (I.30.) LKt. határozata**

Litér Község Önkormányzatának Képviselő-testülete a Balatonalmádi Szociális Társulás Társulási megállapodása – a határozat mellékletét képező **–** 2. számúmódosításával egyetért.

A képviselő-testület felhatalmazza a polgármestert, hogy a Társulási megállapodás módosítását – a társult önkormányzatok Társulási megállapodás 2. számú módosítását jóváhagyó határozata birtokában – aláírja.

A képviselő-testület felkéri a Társulás munkaszervezeti feladatait ellátó hivatal jegyzőjét, hogy a Társulási megállapodás módosítását 2014. február 20-ig küldje meg a Veszprém Megyei Kormányhivatalnak.

Felelős: Szedlák Attila polgármester

Hivatali felelős: Bencze Éva jegyző

Határidő: 2014. február 20.

**2.) Kelet-Balatoni Térség Önkormányzati Társulás Társulási Megállapodásának módosítása**

***Előadó: Szedlák Attila polgármester***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

dr Kovács Zoltán a Veszprém Megyei Kormányhivatal vezetője 2013. december 30-án törvényességi felhívással élt a Kelet-Balatoni Térség Önkormányzati Társulás Társulási megállapodása 4.1, pontja illetve a megállapodásban szereplő „felmondás”, „elnökhelyettes” jogintézmény ellen.

1. A megállapodást kiegészíteni szükséges, hogy a településről delegált tag személyéhez köthetően – számszerűsítve - hány szavazat rendelhető. A Társulási Tanács minden tagja egy szavazattal rendelkezik.
2. Az Mötv rendelkezése értelmében a megállapodásban szükséges módosítani, hogy a „társulási tanács tagjai közül elnököt választ, alelnököt választhat” rendelkezés miatt az elnökhelyettes kifejezést.
3. A megállapodásban rögzített 2 kötelező Társulási Tanács ülés helyett – a Magyarország helyi önkormányzatairól szóló 2011. évi CLXXIX. törvény (továbbiakban Mötv.) szerint - évente legalább 6 ülést kell tartani.
4. *Külön rendelkezni nem kell a jegyzőkönyv tartalmáról, mely a megállapodásban az alábbiak szerint változik: „A Tanács üléséről jegyzőkönyvet kell készíteni, melyre a képviselő-testületek üléséről szóló jegyzőkönyv szabályait kell alkalmazni azzal az eltéréssel, hogy a jegyzőkönyvet a Társulási Tanács elnöke és a Tanács által felhatalmazott személy írja alá.”*
5. A felmondás jogintézményét, mivel azt az Mötv. nem nevesíti, jogbizonytalanságot eredményező tényezőnek minősített a kormánymegbízott, e helyett – ha egy tag a jövőre nézve nem kíván a társulásban részt venni – a kiválás jogintézményét kell alkalmazni.
6. A megállapodás hiányosan szabályozta, hogy a Társulásra átruházott feladat és hatáskört – társulás szolgáltatásai igénybevételének a társulás által meghatározott feltételeinek szabályozását. A megállapodásba rögzítésre kerül, hogy *„A Társulás szolgáltatásai igénybevételének feltétele a társulási tagdíj megfizetése”*

A fentiek miatt a Társulási megállapodást – legkésőbb 2014. február 20-ig. - módosítani kell.

A Társulási megállapodás szerint a társulásban részt vevő képviselő-testületek mindegyikének minősített többséggel hozott döntése szükségesa társulási megállapodás módosításához.

A Társulási megállapodás módosítása tartalmazza a Tanács által javasolt *„A tagsági jogviszony keletkezése és A tagsági jogviszony megszűnése”* pontok módosítását is Papkeszi Község Önkormányzata 2014. július 1-vével történő csatlakozási szándékának biztosítása céljából.

Van-e kérdés, a napirendi ponttal kapcsolatosan? Amennyiben kérdés, hozzászólás nincs, kérem, kézfeltartással szavazzon, aki a Kelet-Balatoni Térség Önkormányzati Társulás Társulási Megállapodásának a módosítását elfogadja.

*A képviselő-testület 5 igen szavazattal elfogadja.*

**Litér Község Önkormányzata Képviselő-testületének**

**2/2014. (I.30.) LKt. határozata**

Litér Község Önkormányzatának Képviselő-testülete a Kelet-Balatoni Térség Önkormányzati Társulási megállapodása – a határozat mellékletét képező – 1. számúmódosításával egyetért.

A képviselő-testület felhatalmazza a polgármestert, hogy a Társulási megállapodás módosítását – a társult önkormányzatok Társulási megállapodás 1. számú módosítását jóváhagyó határozata birtokában – aláírja.

A képviselő-testület felkéri a Társulás munkaszervezeti feladatait ellátó hivatal jegyzőjét, hogy a Társulási megállapodás módosítását 2014. február 20-ig küldje meg a Veszprém Megyei Kormányhivatalnak.

Felelős: Szedlák Attila polgármester

Hivatali felelős: Bencze Éva jegyző

Határidő: 2014. február 20.

**3.) Litéri Óvodai Nevelés és Bölcsődei Ellátás Társulás Társulási Megállapodás módosítása**

***Előadó: Szedlák Attila polgármester***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

dr Kovács Zoltán a Veszprém Megyei Kormányhivatal vezetője 2013. december 30-án törvényességi felhívással élt a Litéri Óvodai Nevelés és Bölcsődei Ellátás Társulási megállapodásban meghatározott alábbi pontokban.

1. A megállapodásban rögzített 2 kötelező Társulási Tanácsülés helyett – a Magyarország helyi önkormányzatairól szóló 2011. évi CLXXIX. törvény (továbbiakban Mötv.) szerint - évente *legalább 6 ülést kell tartani*.
2. A *felmerülő vitás kérdésekben* nem a megállapodás 9.6 pontjában szereplő Veszprémi Törvényszék, hanem jogszabály alapján a közigazgatási és munkaügyi bíróság dönt.
3. A *felmondás* jogintézményét, mivel azt az Mötv. nem nevesíti, jogbizonytalanságot eredményező tényezőnek minősített a kormánymegbízott, e helyett – ha egy tag a jövőre nézve nem kíván a társulásban részt venni – a *kiválás* jogintézményét kell alkalmazni.
4. A Gyvt és a Jat. szabályai értelmében, a Megállapodásban szükséges kijelölni, hogy a gyermekétkeztetés intézményi térítési díjáról szóló önkormányzati rendelet megalkotására Litér Község Önkormányzata, s milyen *eljárásrendben jogosult szükséges meghatározni.*
5. A megállapodás hiányosan szabályozta, hogy a Társulásra átruházott feladat és hatáskört tekintve „ A társulási tanács mikor határozatképes és ennek a megállapodásban meghatározott számúnak, de legalább a szavazatok felével rendelkező képviselőnek jelen kell lenni.”

A fentiek miatt a Képviselő-testület legkésőbb 2014. január 31. napjáig határozattal dönt a Társulási megállapodás módosításáról.

A napirendi pontot a Humán Értékek bizottsága megtárgyalta, felkérem a bizottság elnökét, ismertesse javaslatukat.

Varga János Humán Értékek bizottságának elnöke:

A bizottság megtárgyalta a Litéri Óvodai Nevelés és Bölcsődei Ellátás Társulás Társulási Megállapodás módosítása tárgyú napirendi pontot, melyet elfogadásra javasol a képviselő-testület fele.

Szedlák Attila polgármester:

Kérdés, hozzászólás van-e? Amennyiben nincs, kérem, kézfeltartással szavazzon, aki a Litéri Óvodai Nevelés és Bölcsődei Ellátás Társulás Társulási Megállapodásának módosítását elfogadja.

*A képviselő-testület 5 igen szavazattal elfogadja.*

#### Litér Község Önkormányzata Képviselő-testületének

**3/2014. (I. 30.) LKt. határozata**

Litér Község Önkormányzatának Képviselő-testülete a Litéri Óvodai Nevelés és Bölcsődei Ellátás Társulási megállapodása – a határozat mellékletét képező – 1. számúmódosításával egyetért.

A képviselő-testület felhatalmazza a polgármestert, hogy a Társulási megállapodás módosítását – a társult önkormányzatok Társulási megállapodás 1. számú módosítását jóváhagyó határozata birtokában – aláírja.

A képviselő-testület felkéri a Társulás munkaszervezeti feladatait ellátó hivatal jegyzőjét, hogy a Társulási megállapodás módosítását 2014. február 20-ig küldje meg a Veszprém Megyei Kormányhivatalnak.

Felelős: Szedlák Attila polgármester

Hivatali felelős: Bencze Éva jegyző

Határidő: 2014. február 20.

**4.) Közép-Duna Vidéke Hulladékgazdálkodási Társulás Társulási Megállapodás felülvizsgálata Várpalota Város Önkormányzata kérésére**

***Előadó: Szedlák Attila polgármester***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Várpalota Város Önkormányzata 2014. január 15.-i keltezésű „Nyilatkozat Társulás megszűnésével kapcsolatban” tárgyú levéllel fordult a Közép-Duna Vidéke Hulladékgazdálkodási Önkormányzati Társulás tagi önkormányzataihoz, mely szerint Várpalota szeretné a Társulás megszűntetését bírósági úton megállapítani.

A Társulás Tanácsa 2013. november 11-én tárgyalta Várpalota kilépési szándékát - (57/2013.(XI.11.) sz. határozat – azt tudomásul is vette, viszont nem járulhatott hozzá a kilépés 2013. december 31. nappal történő elfogadásához, mivel a hatályos jogi szabályozás szerint a kiválásról a kiválni szándékozó képviselő-testületnek legalább 6 hónappal korábban kell a döntést meghoznia és a Társulási Tanáccsal közölni.

A „Közszolgáltatási szerződés a Közép-Duna Vidéke Hulladékgazdálkodási Önkormányzati Társulás közigazgatási területén a hulladékgazdálkodási közszolgáltatási feladatok ellátása, azaz az ajánlatkérő tagönkormányzatainak ellátási területén keletkezett hulladékok gyűjtése, szállítása és hulladékgazdálkodási létesítmény részére történő átadása a dokumentációkban foglaltak szerint” című ajánlati felhívásra megindított Közbeszerzési Értesítő 139. számában, KÉ 21252/2013 szám alatt indított nyílt közbeszerzési eljárás során ajánlatot adó DEPÓNIA-VHG Konzorciumhoz (Székesfehérvári régió) kerültünk. Nem javaslom, hogy mi is kiszálljunk a Közép-Duna vidéki rendszerből.

A 2011. évi CLXXXIX törvény - Magyarország helyi önkormányzatairól - 13.§ -a alapján a hulladékgazdálkodás a kötelező helyi önkormányzati feladatokhoz tartozik.

2015. januártól megszűnnek a hulladékszigetek, elindult a háztól elszállított szelektív gyűjtés. Ez azt jelenti, hogy minden családnál havonta egyszer – évente 12 alkalommal – elviszik a PET palackokat, és a papír hulladékot. Amit még ebben az évben meg kell oldani, az üveg valamint az elektronikai hulladék, és ami még vitatott, az a lombhulladék. A szállítási díj nem fog változni.

A Várpalotai Közüzemi Szolgáltatóval semmi probléma nem volt, alaposan végezte a feladatokat. Ami nehézkesen működött, az a hulladékszigetek ürítései. Lakossági panasz nem érkezett.

Varga Mihály képviselő:

Várpalotai Közüzemi Szolgáltató véleményem szerint is alaposan végezte a dolgát, gyors, és pontos volt.

Szedlák Attila polgármester:

Kérdés, hozzászólás van-e? Amennyiben nincs, kérem, kézfeltartással szavazzon, aki a határozati javaslattal egyetért.

*A képviselő-testület 5 igen szavazattal egyetért.*

**Litér Község Önkormányzata Képviselő-testületének**

**4/2014. (I.30.) LKt. határozata**

Litér Község Önkormányzatának Képviselő-testülete, mint a Közép-Duna Vidéke Hulladékgazdálkodási Társulás tagja kijelenti, hogy a Várpalota Város Polgármestere 2014. január 15-én kelt – nyilatkozat a Társulás megszűnésével kapcsolatban tárgyú – levelében foglaltakat elutasítja.

Litér Község Önkormányzatának Képviselő-testülete, mint a Közép-Duna Vidéke Hulladékgazdálkodási Önkormányzati Társulás tagja kijelenti, hogy a Közép-Duna Vidéke Hulladékgazdálkodási Önkormányzati Társulás megszűnésének a Társulási Megállapodás XII. pontjában meghatározott feltételei nem állnak fenn.

A Társulás által létrehozott egységes hulladékgazdálkodási rendszer keretében valósul meg a hulladékgazdálkodási közszolgáltatás ellátása, a hulladékgazdálkodás fejlesztése.

Litér Község Önkormányzatának Képviselő-testülete egyetért a Tárulási Tanács 57/2013.(XI.11.) sz. határozata 2. pontjában foglaltakkal, azaz: *„A Közép-Duna Vidéke Hulladékgazdálkodási Önkormányzati Társulás Tanácsának Várpalota Város Önkormányzatának Képviselő-testülete által a határozat 2. pontjában megfogalmazott Társulásból történő kiválási szándékának bejelentését tudomásul veszi azzal, hogy a kiválás jogszerű időpontja megállapításánál a Társulási Megállapodás, valamint a 2011. évi CLXXXIX. Törvény vonatkozó rendelkezéseit kell figyelembe venni.”*

Képviselő-testület megbízza Litér Község polgármesterét a szüksége intézkedések megtételére.

Határidő: azonnal

Felelős: Szedlák Attila polgármester

**5.) Személyes gondoskodást nyújtó feladatok ellátása**

**Térítési díjak**

**Rendelet a nappali ellátás, és házi segítségnyújtás személyi térítési díjáról**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Balatonalmádi Szociális Alapszolgáltatási Központ megküldte szociális alapszolgáltatás körébe tartozó házi segítségnyújtás és nappali ellátás 2014. évi szolgáltatási önköltséget tartalmazó kimutatását. A Társulás által nyújtott személyes gondoskodást nyújtó ellátásokra, azok igénybevételére, valamint a fizetendő térítési díjakra vonatkozó rendelet tervezetét a székhely szerinti önkormányzat – az Intézmény és a Balatonalmádi Városgondnokság közreműködésével – Önkormányzat Hivatala készíti el és küldi meg a Társulási Tanács tagjainak véleményezésre.

Házi segítségnyújtás keretében gondoskodni kell azokról az időskorú személyekről, akik otthonukban önmaguk ellátására saját erőből nem képesek; és róluk nem gondoskodnak, azokról a pszichiátriai beteg, fogyatékos személyekről, valamint szenvedélybetegekről, akik állapotukból adódóan az önálló életvitellel kapcsolatos feladataik ellátásában segítséget igényelnek, de egyébként önmaguk ellátására képesek.

Nappali ellátás *(Idősek Klubja)* a tizennyolcadik életévüket betöltött, egészségi állapotuk, illetve idős koruk miatt szociális és mentális támogatásra szoruló, önmaguk ellátására részben képes személyek, napközbeni ellátását biztosítja családias hangulatban, szolgáltatásaival, programjaival az idős emberek mindenkori szükségleteire, igényeire nyitottan.

AHázi segítségnyújtás kötelező alapellátási feladat, ezért az idős, és segítségre szoruló személyekre való tekintettel továbbra is javasoljuk, hogy a személyi térítési díj 0,-Ft/fő/óra legyen.

A nappali ellátásnál az 1 főre jutó alap normatíva 2014. évben is 109 000,-Ft, az 1 főre jutó kiegészítő támogatás 54 500,- Ft/fő.

Az idei évre is javaslom, hogy az idős, egyedül élő, szociális és mentális támogatásra szoruló személyekre való tekintettel a nappali ellátás térítési díját 0,-Ft/nap összegben állapítsuk meg.

A személyes gondoskodást nyújtó feladatok ellátása tárgyú napirendi pontot a Pénzügyi Gazdasági és Településfejlesztési Bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

A bizottság megtárgyalta a napirendi pontot, és elfogadásra javasolja a Képviselő-testület fele, hogy a szociális alapszolgáltatások körébe tartozó személyi térítési díjat továbbra is 0,-Ft/fő/óra összegben állapítsuk meg.

A bizottság elfogadásra javasolja Litér Község Önkormányzatának Képviselő-testülete részére a személyes gondoskodás körébe tartozó ellátások (nappali ellátás, és házi segítségnyújtás) személyi térítési díjáról szóló rendeletet.

Szedlák Attila polgármester:

A személyes gondoskodást nyújtó feladatok ellátása tárgyú napirendi pontot a Humán Értékek bizottsága is tárgyalta, felkérem a bizottság elnökét, ismertesse javaslatukat.

Varga János Humán Értékek bizottságának elnöke:

A Humán Értékek bizottsága is tárgyalta a napirendi pontot, és elfogadásra javasolja a Képviselő-testület fele, hogy a szociális alapszolgáltatások körébe tartozó személyi térítési díjak 0,-Ft/fő/óra összegben kerüljenek megállapításra, továbbá elfogadásra javasolja a személyes gondoskodás körébe tartozó ellátások (nappali ellátás, és házi segítségnyújtás) személyi térítési díjáról szóló rendeletet.

Szedlák Attila polgármester:

Kérdés, hozzászólás van-e? Amennyiben nincs, kérem, kézfeltartással szavazzon, aki a szociális alapszolgáltatások körébe tartozó személyi térítési díjakat elfogadja.

*A képviselő-testület 5 igen szavazattal elfogadja.*

**Litér Község Önkormányzatának Képviselő-testületének**

**5/2014.(I.30.) Lkt határozata**

Litér Község Önkormányzatának Képviselő-testülete a szociális alapszolgáltatások körébe tartozó **házi segítségnyújtás**:

- szolgáltatási önköltségét Litér Község településen nettó 1180,-Ft-ban, Áfa mentesen, bruttó 1180,-Ft / óra,

-intézményi térítési díját nettó 280,-Ft-ban, Áfa mentesen, bruttó 280,-Ft/óra összegben javaslom.

Litér Község Önkormányzatának Képviselő-testülete a szociális alapszolgáltatások körébe tartozó **nappali ellátás**:

- szolgáltatási önköltségét Litér Község településen nettó 605,-Ft-ban, Áfa mentesen, bruttó 605,-Ft / nap

-intézményi térítési díját nettó 0,-Ft-ban, Áfa mentesen, bruttó 0,-Ft/nap összegben javaslom.

Képviselő-testület megbízza a polgármestert a szükséges intézkedések megtételére.

Határidő: 2014. február 15.

Felelős: Szedlák Attila polgármester

Szedlák Attila polgármester:

Kérem, kézfeltartással szavazzon, aki a személyes gondoskodás körébe tartozó ellátások személyi térítéséről szóló rendelet tervezetet elfogadja.

*A képviselő-testület 5 igen szavazattal elfogadja.*

**Litér Község Önkormányzata Képviselő-testületének**

**1/2014. (II.3.) Önkormányzati rendelete**

**a személyes gondoskodás körébe tartozó ellátások ( nappali ellátás, és házi segítségnyújtás ) személyi térítési díjáról**

Litér Község Önkormányzatának Képviselő-testülete – Magyarország alaptörvénye 32. cikke (1) bekezdés a.) pontjában és a (2) bekezdésben, valamint a szociális igazgatásról és szociális ellátásokról szóló 1993. évi III. törvény (továbbiakban Szt.) 92. § (1)-(2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX Törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. § A képviselő-testület – figyelemmel a személyes gondoskodást nyújtó szociális ellátások térítési díjairól szóló 29/1993. (II.17.) Korm. rendelet 4. §-ára – az étkeztetés igénybevétele nélkül működő nappali ellátás személyi térítési díját 0,-Ft/fő/ellátási nap összegben állapítja meg.

2. § A képviselő-testület a házi segítségnyújtást igénybe vevők részére 0,-Ft/fő/óra személyi térítési díjat állapít meg.

3. § A személyi térítési díjat, az igénybevett időszak utáni hónap 10. napjáig kell befizetni.

4. § (1) E rendelet 2014. március 1. napján lép hatályba.

(2) Jelen rendelet hatályba lépésével egyidejűleg hatályát veszti Litér Község Önkormányzata Képviselő-testületének a személyes gondoskodás körébe tartozó ellátások (nappali ellátás és házi segítségnyújtás) térítési díjairól szóló 3/2013.(II.11.) önkormányzati rendelete.

**6.)Szociális és gyermekvédelmi igazgatásról és ellátásokról szóló rendeletének módosítása**

***Előadó: Bencze Éva jegyző***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

A Szociális és gyermekvédelmi igazgatásról és ellátásokról szóló rendelet módosítása vált szükséges. Litér Község Önkormányzatának Képviselő-testülete a 2013. november 28-i ülésén tárgyalta és elfogadta, hogy Litér településen Szociális temetés céljára a Litér, Nyárfa utcai 398-as hrsz-ú területen történjen a helykijelölés.

A temetőkről és a temetkezésről szóló 1999. évi XLIII. törvény módosításáról szóló 2013. évi CXXXVIII törvény módosítása értelmében szociális temetés hatálybalépése: 2015. január 1.

Megkérdezem Bencze Éva jegyzőasszonyt, kívánja-e a napirendi pontot kiegészíteni.

Bencze Éva jegyző:

Az írásos előterjesztést nem kívánom kiegészíteni.

Szedlák Attila polgármester:

A napirendi pontot a Humán Értékek bizottsága tárgyalta, felkérem a bizottság elnökét, ismertesse javaslatukat.

Varga János Humán Értékek Bizottságának elnöke:

A bizottság megtárgyalta a napirendi pontot, és a Szociális és gyermekvédelmi igazgatásról és ellátásokról szóló rendelet módosítását elfogadásra javasolja a képviselő-testület fele.

Szedlák Attila polgármester:

Kérdés, hozzászólás van-e? Amennyiben nincs, kérem, kézfeltartással szavazzon, aki a Szociális és gyermekvédelmi igazgatásról és ellátásokról szóló rendelt módosítását elfogadja.

*A képviselő-testület 5 igen szavazattal elfogadja.*

**Litér Község Önkormányzata Képviselő-testületének**

**2/2014. (II.3.) Önkormányzati rendelete**

**a szociális és gyermekvédelmi igazgatásról és ellátásokról**

Litér Község Önkormányzatának Képviselő-testülete - Magyarország Alaptörvénye 32. cikke (1) bekezdés a.) pontjában és a (2) bekezdésében, a szociális igazgatásról és a szociális ellátásokról szóló 1993. évi III. törvényben, valamint a gyermekek védelméről és a gyámügyi igazgatásról szóló 1997. évi XXXI. törvényben kapott felhatalmazás alapján, Magyarország helyi önkormányzatairól szóló 2011. évi CLXXXIX. Törvény 13 §. (1) bekezdés 8. pontjában meghatározott feladatkörében eljárva a következőket rendeli el.

1.§. Litér Község Önkormányzata Képviselő-testületének 27/2013. (XI.29.) a szociális és gyermekvédelmi igazgatásról és ellátásokról szóló rendeletének 15. Szociális temetés pont 26.§-a 2015. január 1-én lép hatályba.

Bencze Éva Szedlák Attila

Jegyző polgármester

**7.)Temetők használatának és a temetkezési tevékenységek helyi szabályozásairól szóló rendelet módosítása**

***Előadó: Bencze Éva jegyző***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Litér Község Önkormányzatának Képviselő-testülete a 2013. november 28-i ülésén a 26/2013. (XI.29.) önkormányzati rendeletével elfogadta, hogy Litér településen Szociális temetés céljára a Litér, Nyárfa utcai 398-as hrsz-ú területen történjen a helykijelölés.

A temetőkről és a temetkezésről szóló 1999. évi XLIII. törvény módosításáról szóló 2013. évi CXXXVIII törvény módosítása értelmében a szociális temetés hatálybalépése: 2015. január 1.

Megkérdezem Bencze Éva jegyzőasszonyt, kívánja-e a napirendi pontot kiegészíteni.

Bencze Éva jegyző:

Az írásos előterjesztést nem kívánom kiegészíteni.

Szedlák Attila polgármester:

A napirendi pontot a Humán Értékek bizottsága tárgyalta, felkérem a bizottság elnökét, ismertesse javaslatukat.

Varga János Humán Értékek Bizottságának elnöke:

A bizottság megtárgyalta a napirendi pontot, és a Temetők használatának és a temetkezési tevékenységek helyi szabályozásairól szóló rendelet módosítását elfogadásra javasolja a képviselő-testület fele.

Szedlák Attila polgármester:

Kérdés, hozzászólás van-e? Amennyiben nincs, kérem, kézfeltartással szavazzon, aki a rendelt módosítását elfogadja.

*A képviselő-testület 5 igen szavazattal elfogadja.*

**Litér Község Önkormányzata Képviselő-testülete**

**3/2014. (II.3.) önkormányzati rendelete**

**a temetők használatának és a temetkezési tevékenységek helyi szabályozásairól szóló 5/2004.(IV.15.) rendelet módosításáról**

Litér Község Önkormányzata Képviselő-testülete Magyarország Alaptörvénye 32. cikk (2) bekezdésében kapott meghatalmazás alapján, a Magyarország helyi önkormányzatairól szóló 2011. évi CLXXXIX. Törvény 13. § (1) bekezdésében kapott feladatkörében eljárva a következőket rendeli el:

1.§ A temetők használatának és a temetkezési tevékenységek helyi szabályozásairól szóló 5/2004.(IV.15.) rendelet 5.§-a, valamint a 13. § (7) bekezdése 2015. január 1-jén lép hatályba.

Bencze Éva Szedlák Attila

jegyző polgármester

**8.) Litéri Református Általános Iskola Bankköltség támogatása**

***Előadó: Szedlák Attila polgármester***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Litér Község Önkormányzatának Képviselő-testülete a tavalyi évben arról határozott, hogy 355 ezer Ft-ot jóváhagy a Litéri Református Általános Iskola bankköltség összegének megtérítésére. Szabó Róbert plébános úr által benyújtott dokumentumok alapján látható hogy, ez az összeg nem fedezi a költségeket. A fennmaradó rész 114 402 Ft, valamint a 2014-es évre vonatkozóan is kéri, hogy a költségvetésünkbe 380 ezer Ft beépítésre kerülhessen ezen feladatellátásra vonatkozóan.

A napirendi pontot a Pénzügyi Gazdasági és Településfejlesztési bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

Pénzügyi, Gazdasági és Településfejlesztési Bizottság megtárgyalta a napirendi pontot, és elfogadásra javasolja Litér Község Önkormányzata Képviselő-testülete fele, hogy a Litéri Református Általános Iskola 2013. évben már felmerült, és a 2014. évben felmerülő bankköltségének díját 494 ezer Ft összegben támogassa.

Szedlák Attila polgármester:

A napirendi pontot a Humán Értékek Bizottsága is tárgyalta, felkérem a bizottság elnökét, ismertesse javaslatukat.

Varga János Humán Értékek bizottságának elnöke:

A Humán Értékek bizottsága tárgyalta a Litéri Református Általános Iskola bankköltség támogatása tárgyú napirendi pontot, és elfogadásra javasolja a képviselő-testület fele, hogy a Litéri Református Általános Iskola bankköltség díját 494 ezer forintban támogassa.

Szedlák Attila polgármester:

Kérdés, hozzászólás van-e? Amennyiben nincs, kérem, kézfeltartással szavazzon, aki az írásos előterjesztést elfogadja

*A képviselő-testület 5 igen szavazattal elfogadja.*

**Litér Község Önkormányzatának Képviselő-testületének**

**6/2014.(I.30.) Lkt határozata**

Litér Község Önkormányzatának Képviselő-testülete úgy határozott, hogy a Litéri Református Általános Iskola 2013. évről átemelt banki költségét 114 402,-Ft, és a 2014. évben felmerülő bankköltségek díját 380 000,- Ft, összesen 494 000,-Ft összegben támogatja.

A támogatási összeget Litér Község Önkormányzata a Református Egyházközség 11748007-20186588 számú támogatási elszámolási számlájára utalja

A 2013. évre vonatkozó összeget azonnali hatállyal, 2014. évre vonatkozó összeget a benyújtott banki igazolásokat követően kéri utalásra.

Határidő: folyamatos

Felelős: Szedlák Attila polgármester

**9.) Szennyvíz közmű kiépítése Litér gazdasági övezetében**

***Előadó: Szedlák Attila polgármester***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Litér Község Önkormányzatának Képviselő-testülete a 134/2012.(X.25.) LKt. határozatával elvi döntést hozott arról, hogy a Litér 1427-es hrsz-ú ingatlanon, valamint a 72-es út melletti gazdasági övezetben a szennyvíz közművek kiépítésre kerüljenek úgy, hogy a kiépítési költségeket Litér Község Önkormányzata vállalja magára. Litér kereskedelmi szolgáltató gazdasági övezetében az 1427 hrsz- ú ingatlanon található Time Safe Manufacture Kft. tulajdonosa kialakította telephelyét és jelenleg csak a szennyvízelvezetés hiányzik ahhoz, hogy végleges működési üzembe vegye. A tervezési folyamatban akadtak nehézségek, mert olyan terveket, javaslatokat kaptak, melynek becsült tervezői költsége meghaladta a 10 millió Ft-ot, majd az Almádi Terv-Comp Bt által készített vízjogi létesítési engedély alapján a szennyvízhálózat-bővítés a Litér Község Önkormányzata kezelésében és tulajdonában lévő 017. hrsz-ú („*Erőműi út*”) aszfalt borítású közút szelvényében lett tervezve úgy, hogy lehetővé tegye a későbbiekben a területfejlesztés lehetőségét is.

A tervdokumentáció alapján Litér Község Önkormányzata árajánlatokat kért be 201 méter vízellátási nyomóvezeték építése KM-PVC DN90 műanyag vezetékből gumigyűrűs kötéssel és 3 méter gravitációs szennyvízcsatorna építése KG-PVC csőből DN200 beton elemekből készült tisztító aknákkal tárgyú munka elvégzésére.

A feladat ellátáshoz szükséges kiviteli munkák műszaki ellenőrzése tárgyában a BakonyKarszt Zrt-től kértünk be árajánlatot.

A bekért árajánlatokat figyelembe véve, a tervező cég által megtervezett nyomvonal összes dokumentációjával együtt küldtük ki az ajánlatkérő leveleket a cégeknek.

Négy ajánlat érkezett:

|  |  |  |
| --- | --- | --- |
| *Árajánlatot adó megnevezése* | *Árajánlata (Bruttó HUF)* | *Kivitelezési határidő* |
| Bér-Gép-Szer Kft. (Lovas) | 4 696 884 | *nem nyilatkozott* |
| Eggi Kft. (Csomád) | 5 076 256 | 20 nap |
| N2G Montage Kft. (Budapest) | 4 347 566 | 2-3 hét |
| Unitrade Vill Kft. (Litér) | 5 149 182 | 1 hónap |

A legkedvezőbb árajánlatot bruttó 4 347 566,-Ft összegben az N2G Montage Kft (Budapest) adta.

A feladat ellátásához szükséges műszaki ellenőri munkákat a BakonyKarszt Zrt 100 000 Ft + ÁFA összegért vállalná árajánlata alapján.

A napirendi pontot a Pénzügyi Gazdasági és Településfejlesztési bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

Pénzügyi, Gazdasági és Településfejlesztési Bizottság megtárgyalta a napirendi pontot, és a beérkezett árajánlatok közül az N2G Montage Kft (Budapest) bruttó 4 347 566 Ft összegű ajánlatát, továbbá a szennyvíz közmű kiépítése során műszaki ellenőrzésre a BakonyKarszt Zrt-t nettó 100 000 Ft + Áfa összegű árajánlatát javasolja elfogadásra a Képviselő-testület fele.

Varga Mihály képviselő:

Nagyon sajnálom, hogy nem helyi vállalkozó adta be a legkedvezőbb ajánlatot.

Szedlák Attila polgármester:

Van-e valakinek még hozzászólása, kérdése a napirendi pontra vonatkozólag? Amennyiben nincs, kérem, kézfeltartással szavazzon, aki a szennyvíz közmű kiépítésére az N2G Montage Kft (Budapest) bruttó 4 347 566,-Ft összegű árajánlatát elfogadja.

*A képviselő-testület 5 igen szavazattal elfogadja.*

**Litér Község Önkormányzatának Képviselő-testületének**

**7/2014.(I.30.) Lkt határozata**

Litér Község Önkormányzatának Képviselő-testülete úgy határozott, hogy a Litér gazdasági övezetében szennyvíz közmű kiépítésének tárgyában beérkezett kivitelezői ajánlatok közül az N2G Montage Kft (1043 Budapest Tavasz u. 4.) árajánlatát fogadja el bruttó 4 347 566,-Ft összegben.

Képviselő-testület megbízza a polgármestert a szükséges intézkedések megtételével.

Határidő: azonnal

Felelős: Szedlák Attila polgármester

Szedlák Attila polgármester:

Kérem, kézfeltartással szavazzon, aki elfogadja, a szennyvíz közmű kiépítése során műszaki ellenőrzésre a BakonyKarszt Zrt-t nettó 100 000,- Ft + Áfa összegű ajánlatát.

*A képviselő-testület 5 igen szavazattal elfogadja.*

**Litér Község Önkormányzatának Képviselő-testületének**

**8/2014.(I.30.) Lkt határozata**

Litér Község Önkormányzatának Képviselő-testülete úgy határozott, hogy a szennyvíz közmű kiépítése során műszaki ellenőrzésre a BakonyKarszt Zrt –t (8200 Veszprém Pápai u. 41.) bízza meg nettó 100 000,-Ft + ÁFA összegben.

Képviselő-testület megbízza a polgármestert a szükséges intézkedések megtételével.

Határidő: azonnal

Felelős: Szedlák Attila polgármester

**10.) Litéri szennyvíztisztító felújítása**

***Előadó: Szedlák Attila polgármester***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Magyarország Kormánya az 1729/2013.(X.11.) Kormányhatározattal arról döntött, hogy a litéri szennyvíztisztító közmű megvásárlásához 107.263.000 Ft összegű támogatást nyújt Litér Község Önkormányzatának.

A Szennyvízcsatorna-hálózati Tulajdonközösséget alkotó önkormányzatok Képviselő-testületeivel történő egyeztetést követően a Magyar Villamos Művek Zrt. (*Eladó*) és Litér Község Önkormányzata (*Vevő*) között 2013. december hó 17. napján aláírásra került az Adásvételi szerződés 76.800.000 Ft + ÁFA, azaz 97.536.0000 Ft vételár összegben. Párhuzamosan kezdeményeztünk a Belügyminisztériummal kötött Támogatási megállapodás módosítását, annak érdekében, hogy a megítélt támogatásból fennmaradó 9.727.000 Ft felhasználható legyen a szennyvíztisztító szakértői értékbecslői díjának elszámolása és az üzembiztos működéshez nélkülözhetetlen felújítások elvégzése tárgyában.

A Kormány 1986/2013.(XII.29.) Kormányhatározatával döntött a szennyvíztisztító közmű korszerűsítése érdekében szükséges forrásfelhasználás jóváhagyásáról, amely szerint a 9.727.000 Ft összeg 2014. február 15-ig történő felhasználással a teljesített kifizetések fedezetéül szolgálhat.

A szennyvíztisztítót üzemeltető Bakonykarszt Zrt. bevonásával Litér Község Önkormányzata árajánlatokat kért be a tisztítómű üzembiztos működéséhez szükséges felújítási munkálatok, eszközbeszerzések tárgyában. A bekért ajánlatok tartalmazzák a BakonyKarszt Zrt utólagos javaslatát, mely az 1 db Limus típusú iszapvíztelenítő berendezés felújítására is vonatkozik.

1. Recirkulációs szivattyú kiváltása 1 db ABS AS0840. 110-S12/2 típusú, vagy ezzel műszakilag egyenértékű berendezéssel,
2. 2 db Dresser Roots SRB6025 típusú fúvó berendezés (190 m3/h, 600 mbar) felújítása, vagy ezzel műszakilag egyenértékű új fúvó berendezés telepítése,
3. Iszapfeladó csavarszivattyú (2-4 m3/h, kézi variátoros) kiváltása 1 db Seepex BN5-6LS típusú, vagy ezzel műszakilag egyenértékű berendezéssel,
4. Oldott oxigén mérő rendszer felújítása 2 db E+H COM 253-WX0110 típusú, vagy ezzel műszakilag egyenértékű berendezésekkel,
5. Keverő berendezés felújítása 1 db Flyght SR 4620.410 SF típusú, vagy ezzel műszakilag egyenértékű berendezéssel,
6. II. számú medence levegőztető rendszerének felújítása Flyght Sanitaire, vagy ezzel műszakilag egyenértékű levegőztető rendszerrel,
7. 1 db LIMUS típusú iszapvíztelenítő berendezés felújítása (szalagszűrők és görgők cseréje, pneumatikai rendszer felújítása).

Beérkezett árajánlatok:

|  |  |
| --- | --- |
| *Árajánlatot adó megnevezése* | *Árajánlata (Bruttó HUF)* |
| Controlsoft-Automatika Szolgáltató Kft. (Veszprém) | 10 245 090 |
| Cső-Kötő Út- és Közműépítő Kft. (Veszprém) | 11 315 700 |
| „SIK-VÍZ” Ipari és Szolgáltató Kft. (Veszprém) | 11 201 400 |

A Kormány által biztosított támogatásból az ingatlan értékbecslői szakértői díj (*190.500 Ft*) megfizetését követően bruttó 9.536.500 Ft áll rendelkezésre, a felújításra, korszerűsítésre. Ebben az esetben Litér, Királyszentistván, Sóly és Vilonya településeknek 772.090 Ft összegű önerőt szükséges biztosítani a műszaki ellenőrzéssel megvalósuló felújításhoz a legkedvezőbb árajánlatot benyújtó Vállalkozás (Controlsoft Kft.) megbízása esetén.

A tisztítót üzemeltető Bakonykarszt Zrt a 2014. február hó 13. napjáig megvalósuló felújítási munkálatok szakértői műszaki ellenőrzését bruttó 63.500 Ft összegért látja el.

A napirendi pontot a Pénzügyi Gazdasági és Településfejlesztési bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

Pénzügyi, Gazdasági és Településfejlesztési Bizottság megtárgyalta a napirendi pontot, és a beérkezett árajánlatok közül a szennyvíztisztító telep felújítására a Controlsof – Automatika Szolgáltató Kft (Veszprém) bruttó 10.245.090 Ft összegű ajánlatát, továbbá a litéri szennyvíztisztító közmű felújítása tekintetében műszaki ellenőrzésre a BakonyKarszt Zrt-t nettó 50.000 Ft + Áfa, összesen bruttó 63.500 Ft összegű ajánlatát javasolja elfogadásra a Képviselő-testület fele.

Varga Mihály képviselő:

Műszaki ellenőrzésre én is a BakonyKarszt Zrt-t javaslom, őket tartom a legmegfelelőbbnek.

Szedlák Attila polgármester:

Van-e valakinek kérdése, hozzászólása a napirendi pontra vonatkozólag?

Amennyiben nincs, kérem, kézfeltartással szavazzon, aki elfogadja, hogy a szennyvíztisztító telep felújítási munkálatait a Controlsoft – Automatika Szolgáltató Kft végezze bruttó 10.245.090 Ft összegben.

*A képviselő-testület 5 igen szavazattal elfogadja.*

**Litér Község Önkormányzatának Képviselő-testületének**

**9/2014.(I.30.) Lkt határozata**

Litér Község Önkormányzatának Képviselő-testülete úgy határozott, hogy a Litér Község Önkormányzata tulajdonában levő és a BakonyKartsz Zrt által üzemeltetett szennyvíztisztító telep felújításával a Controlsoft Automatika Szolgáltató Kft–t (8200 Veszprém Csillag u. 1.) bízza meg bruttó 10.245.090 Ft összegben.

Képviselő-testület megbízza a polgármestert a szükséges intézkedések megtételével.

Határidő: azonnal

Felelős: Szedlák Attila polgármester

Szedlák Attila polgármester:

Kérem, kézfeltartással szavazzon, aki elfogadja, hogy a szennyvíztisztító telep felújítási munkáinak műszaki ellenőrzését a BakonyKarszt Zrt nettó 50 000 Ft összegben végezze el.

*A képviselő-testület 5 igen szavazattal elfogadja.*

**Litér Község Önkormányzatának Képviselő-testületének**

**10/2014.(I.30.) Lkt határozata**

Litér Község Önkormányzatának Képviselő-testülete úgy határozott, hogy a szennyvíztisztító telep felújítási munkáinak műszaki ellenőrzésével a BakonyKarszt Zrt –t (8200 Veszprém Pápai u. 41.) bízza meg nettó 50 000 Ft + ÁFA összegben.

Képviselő-testület megbízza a polgármestert a szükséges intézkedések megtételével.

Határidő: azonnal

Felelős: Szedlák Attila polgármester

**11.) Reklámtábla elhelyezési ajánlat litéri buszvárókra**

***Előadó: Szedlák Attila polgármester***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

A veszprémi KAP Bútoráruház (<http://kapbutor.hu>) üzletvezetője reklámtábla kihelyezési ajánlattal kereste meg Litér Község Önkormányzatát.

Ajánlata szerint a 72. számú út mellett található két darab litéri buszvárónk oldalán szeretne a bútoráruház reklámtáblát elhelyezni.

Jeleztem feléjük, hogy mivel nincs erre vonatkozóan rendelet, kértem, hogy küldjenek ajánlatot, látványtervet, melyet a képviselő testület megtárgyalhat, eldöntheti.

A két darab buszvárón elhelyezett megjelenési lehetőségért összesen bruttó 80.000 Ft/év összeget fizetnének az Önkormányzatnak. A megjelenési lehetőségért fizetendő összeget kihelyezéskor előre, egy összegben rendezné a bútoráruház.

A napirendi pontot a Pénzügyi Gazdasági és Településfejlesztési bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

Pénzügyi, Gazdasági és Településfejlesztési Bizottság elutasításra javasolja Litér Község Önkormányzatának Képviselő-testülete részére, hogy KAP Bútoráruház reklámtáblákat helyezzen el a litéri buszvárókban.

Szedlák Attila polgármester:

A napirendi pontot a Humán Értékek bizottsága is tárgyalta, felkérem a bizottság elnökét, ismertesse javaslatukat.

Varga János Humán Értékek Bizottságának elnöke:

A bizottság megtárgyalta a napirendi pontot, és nem javasolja elfogadásra a reklámtábla elhelyezését a litéri buszvárókra.

Szedlák Attila polgármester:

Az én véleményem is az, hogy ne engedélyezzük. A reklámtábla településképi szempontból kedvezőtlen megjelenést biztosítana a Litér település műemlék református templomának kapuzatára emlékeztető buszváró oldalfalon.

Van-e valakinek hozzászólása a napirendi pontra vonatkozólag? Amennyiben nincs, kérem, kézfeltartással szavazzon, aki egyetért a bizottságok javaslatával.

*A képviselő-testület 5 igen szavazattal elfogadja.*

**Litér Község Önkormányzatának Képviselő-testületének**

**11/2014.(I.30.) Lkt határozata**

Litér Község Önkormányzatának Képviselő-testülete úgy határozott, hogy a Veszprémi KAP Bútoráruház reklámtábla elhelyezését a 72. számú út mellett levő 2 darab litéri buszmegállóra, nem támogatja.

Képviselő-testület felhatalmazza Litér Község polgármesterét, a szükséges intézkedések megtételére.

Határidő: 2014. február 20.

Felelős: Szedlák Attila polgármester

**12.) Oltalomkápolna létesítésének támogatása**

***Előadó: Szedlák Attila polgármester***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

A Litéri Római Katolikus Egyházközség nevében Balogh Ákos projektgazda a litéri templomkertben Oltalomkápolna létesítéséhez kér anyagi támogatást Litér Község Önkormányzatától.

A litéri oltalomkápolna létesítésének költsége a helyi vállalkozó által készített költségbecslés szerint bruttó 400.000 Ft összegből valósulhat meg.

A napirendi pontot a Pénzügyi Gazdasági és Településfejlesztési bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

Pénzügyi, Gazdasági és Településfejlesztési Bizottság elfogadásra javasolja Litér Község Önkormányzatának Képviselő-testülete részére, hogy a Litéri Római Katolikus Egyházközséget 100 000,- Ft összegben támogassa a litéri oltalomkápolna létesítéséhez.

Szedlák Attila polgármester:

A napirendi pontot a Humán Értékek bizottsága is tárgyalta, felkérem a bizottság elnökét, ismertesse javaslatukat.

Varga János Humán Értékek Bizottságának elnöke:

A bizottság megtárgyalta az „Oltalomkápolna létesítésének támogatása” tárgyú napirendi pontot. Az elvet támogatja, anyagilag viszont nem kívánja támogatni Litér Község Önkormányzata Képviselő-testülete felé a litéri templomkertben az oltalomkápolna létesítését.

Szedlák Attila polgármester:

Véleményem szerint, a cél nagyon jó, csak a helyszínnel van probléma, nem biztos, hogy megfelelő. De ha a katolikus egyház úgy gondolja, hogy erre szükség van, akkor az önkormányzat támogassa.

Varga Mihály képviselő:

Úgy gondolom jó célról van szó, de gondolni kell majd annak a fenntartására is.

Szedlák Attila polgármester:

Van-e valakinek hozzászólása a napirendi pontra vonatkozólag? Amennyiben nincs, kérem, kézfeltartással szavazzon, aki elfogadja azt, hogy a Litéri Katolikus Egyházközség részére 100 000,-Ft összegű támogatást nyújtsunk oltalomkápolna létesítéséhez.

*A képviselő-testület 5 igen szavazattal elfogadja.*

**Litér Község Önkormányzatának Képviselő-testületének**

**12/2014.(I.30.) Lkt határozata**

Litér Község Önkormányzatának Képviselő-testülete úgy határozott, a Litéri Római Katolikus Egyházközség részére 100 000,- Ft összegű támogatást nyújt a litéri oltalomkápolna létesítéséhez.

Képviselő-testület felhatalmazza Litér Község polgármesterét, a szükséges intézkedések megtételére.

Határidő: 2014. február 20.

Felelős: Szedlák Attila polgármester

**13.) Árajánlat Krízis Kezelési Útmutató elkészítésére**

***Előadó: Szedlák Attila polgármester***

*(Írásos előterjesztés a jegyzőkönyv mellékletét képezi.)*

Szedlák Attila polgármester:

A 2011. évben alapított pápai székhelyű Fire-Moon Kft. főtevékenységeként a tűzvédelem, környezetvédelem, munkavédelem területén történő szolgáltatás-nyújtással, tanácsadással, oktatással foglalkozik.

A társaság képviseletében Dr. Lauer János és Kovács István biztonságtechnikai referens nyugállományú tűzoltó Urak a mellékelt levelükben foglalt ajánlattal fordultak Litér Község Önkormányzatához.

Ajánlatuk szerint a védelmi igazgatás területén több mint 25 év szakmai tapasztalatukra alapozva, a rendkívüli események megelőzésével, kezelésével és elhárításával kapcsolatos teendőket magában foglaló úgynevezett *Krízis Kezelési Útmutató* elkészítését bruttó:

127 000,- Ft ellenértékében vállalják el. Az útmutató Litér település sajátosságainak figyelembe vételével készülne el úgy, hogy a veszélytényezők számbavétele után az esetleges veszélyhelyzetek mindegyike feldolgozásra kerülne az útmutatóban.

A napirendi pontot a Pénzügyi Gazdasági és Településfejlesztési bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

Pénzügyi, Gazdasági és Településfejlesztési Bizottság nem döntött a napirendi pontról, így a képviselő testület hatáskörébe utalta.

Szedlák Attila polgármester:

A napirendi pontot a Humán Értékek bizottsága is tárgyalta, felkérem a bizottság elnökét, ismertesse javaslatukat.

Varga János Humán Értékek Bizottságának elnöke:

Humán Értékek Bizottsága nem javasolta Litér Község Önkormányzata Képviselő-testülete felé a FIRE-MOON Kft. által Krízis Kezelési Útmutató elkészítését.

Varga Mihály képviselő:

Ezt országos szinten elkészítették, lebontották megyékre, járásokra. Az én véleményem, hogy készítessük el Litér településre vonatkozólag is.

Szedlák Attila polgármester:

A Fire Moon Kft humán jellegű útmutatót készítene, bruttó 127 000,-Ft összegben Litérre levetítve, hogy például a jegyzőnek, a polgármesternek mit kell csinálnia, kinek kell szólnia, ha például olyan időjárási viszonyok lennének.

Ez az összeg egyszeri összeg lenne, viszont ha jogszabályi változások vannak, akkor évente felül kell vizsgálni, ami 25 400,-Ft felülvizsgálati díjat jelentene.

Van-e valakinek hozzászólása? Amennyiben nincs, kérem kézfeltartással, szavazzon, aki a Humán Értékek javaslatát elfogadja.

*A képviselő-testület 4 igen szavazattal 1 tartózkodás mellett elfogadja.*

**Litér Község Önkormányzatának Képviselő-testületének**

**13/2014.(I.30.) Lkt határozata**

Litér Község Önkormányzatának Képviselő-testülete úgy határozott, hogy a Fire Moon Kft által készített Krízis Kezelési Útmutató elkészítését, nem támogatja.

Képviselő-testület felhatalmazza Litér Község polgármesterét, a szükséges intézkedések megtételére.

Határidő: 2014. február 20.

Felelős: Szedlák Attila polgármester

A képviselő-testület több napirendi pontot nem tárgyalt, a polgármester az ülést **17.50** órakor lezárta.

**Szedlák Attila Bencze Éva**

**polgármester jegyző**

**Jegyzőkönyv hitelesítők:**

**Bacsa Róbert Lukáts Gábor**

**képviselő képviselő**